پایگاه خبری توران: اوچ – دؤرد گونه سؤز وئردی یار، اوچ – دؤرد ایله دوشدو چونکی اونودوب وعده سین، ایش موشکوله دوشدو گاهدان « کانادا » گاهدا « سوییس » ویلاسی آلدی من کنده داشیندیم ، آرادا فاصیله دوشدو میلیارددان اوچ – دؤرد دوْلار اسکیک پول آپاردی بو آزلیغا خاطیر ، آرامیزدا گیله دوشدو قارداش […]
پایگاه خبری توران:
اوچ – دؤرد گونه سؤز وئردی یار، اوچ – دؤرد ایله دوشدو
چونکی اونودوب وعده سین، ایش موشکوله دوشدو
گاهدان « کانادا » گاهدا « سوییس » ویلاسی آلدی
من کنده داشیندیم ، آرادا فاصیله دوشدو
میلیارددان اوچ – دؤرد دوْلار اسکیک پول آپاردی
بو آزلیغا خاطیر ، آرامیزدا گیله دوشدو
قارداش ایشی چون قارداشا دوشدو، ایشی بیتدی
من « هابیل » ایدیم آنجاق ایشیم قابیله دوشدو
مؤولوک ، قانالیقلار اوْنون اولدو بؤلوشنده
قیسمت بو ایمیش، بنده یه دؤرد – بئش گیله دوشدو
روزی بؤلوننده اوْ نا کامیونلا وئریلدی
من روزییه باخدیم کی، سؤکوک زنبیله دوشدو
اوْ اکدی ، بیچیب ، حاصیلی ده ائیله دی صادیر
یوزلر جوره آفت ده بیزیم حاصیله دوشدو
دوْکتور فیلانیء ، آیدا بئش – اوْ ن دفه گؤروردوک
چون اوْ لدو نوماینده ، گؤروشلر ایله دوشدو
بعضیلره بختین قاپیسی یئکسر آچیلدی
بیزلر یئتیشنده ، قاپی تئز ایشگیله دوشدو
هر کیم کی، ییغیب رأی ، گئدیب بخته ور اوْ لدو
رأییء سالانین دا اوره یی، نیسگیله دوشدو
چون « بخش – ی خوصوصی » دئدیلر ایشلره باخسین
ایمکاناتیمیز تکجه بئش اوْ ن فامیله دوشدو
« طنز» عونوان ائدیب « آرش » ائلین دردینی یازدی
شئعری اوْ دوکی ، اؤلکه ده دیلدن دیله دوشدو
« حمید آرش آزاد »
تهیه و تنطیم : الهام عبادی ( دبیر سرویس تورکی )
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab